Hei! Nå skal vi se på hvordan man kobler til et maskinvaretastatur.
Og hvordan man gjør innstilliger som gjør det enklere for en person med mindre bevegelseshemninger å bruke tastaturet.
Et hardware-tastatur kobles vanligvis til via "blåtann", eller "bluetooth".
Det er en trådløs overføringsprotokoll mellom datamaskinen og eksterne enheter.
Det skjer via Bluetooth-valget i appen Innstillinger.
På min iPad har vi koblet til et tastatur som heter Magic Keyboard.
Når det er koblet opp, vil det stå "Tilkoblet" til høyre.
Dette tastaturet gjør det mulig å bruke hurtigtaster som ligner det som er på en vanlig datamaskin.
Det er en del begrensinger, men det kommer stadig nye muligheter.
F.eks. kan man bruke Cmd-tasten + Tab-tasten for å vandre mellom apper som er åpne på iPaden.
Nå holder jeg nede Cmd-tasten samtidig som jeg trykker på Tab-tasten én og én gang.
Da hopper jeg videre i listen over apper som er åpne.
Jeg kan gå til hjemskjermen min ved å slippe opp Cmd-tasten.
Hvis jeg gjør det på nytt, ser jeg at hjemskjermen står først.
Så kan jeg gå til en app som heter Pages.
Pages er en tekstbehandlingsapp der jeg kan skrive på samme måte som i Word.
Tastene fungerer stort sett som vanlig. Man bruker Shift for å få stor bokstav osv.
Cmd-tasten har også en funksjon innenfor denne appen.
Hvis jeg holder den nede en stund -
- dukker det opp en oversikt over hurtigtaster som er tilgjengelige i Pages. Det er nyttig å vite om.
Dette er mye brukte funksjoner som kanskje ligger skjult i menyer, -
- men som er tilgjengelige ved å trykke en tastekombinasjon.
F.eks. hvis man vil opprette et nytt dokument, kan man trykke Cmd + N.
Hvis man vil åpne et dokument, kan man trykke Cmd + O, osv.
Denne lista vil være forskjellig fra den ene appen til den andre -
- fordi det kan være forskjellige kommandoer for å få utført ting.
Hvis jeg hopper tilbake til hjemskjermen -
- og holder nede Cmd-tasten her -
- har jeg noen andre taster tilgjengelig.
Disse tastetrykkene er ikke bare tilgjengelig på hjemskjermen, men vil kunne brukes generelt i alle apper.
Uansett hvilke app du er inne i, vil du f.eks. -
- kunne komme til hjemskjermen ved å trykke Cmd + H.
Kommandoen for å bytte app, altså Cmd + Tab, vil også fungere uansett hvilken app du er inne i.
Nå vil jeg hoppe tilbake til innstilliger.
Vi går til valget "Generelt" -
- og inn i "Tilgjengelighet".
Under "Interaksjon" finner vi et valg som heter "Tastatur".
Under "Maskinvaretasturer" kan jeg velge innstillinger for hvordan tastaturet skal brukes -
- og gjøre forskjellige tilrettelegginger på maskinvaretastaturet mitt.
Det gjelder tastaturet som jeg har koblet til.
"Tilpass hvordan du skriver med maskinvaretasturet".
"Tastegjentakelse" handler om at enkelte taster kan gjentas automatisk når man holder dem nede.
For eksempel punktum, bindestrek, mellomrom osv.
Vanligvis når du har installert iOS første gang, vil dette valget stå på.
For noen kan det være problematisk fordi man ikke klarer å løfte fingeren fort nok opp.
Dermed kommer det automatiske tastetrykk som man ikke ønsker.
Så det kan være nyttig å kunne slå av denne funksjonen.
Hvis man ønsker å ha den på, men med andre intervaller, kan man endre innstillingene under "Tastegjentakelsesintervall".
I det nederste valget velger man hvor lang tid det skal ta før gjentakelsen starter, etter at man har trykket første gangen.
Man kan godt slå det helt av hvis man har problemer med å løfte fingeren fort nok opp.
"Trege taster" er for den som har problemer med å trykke to taster samtidig.
Når "Trege taster" er slått på -
- vil du f.eks. kunne skrive en stor bokstav ved først å trykke på Shift-tasten, og så på bokstaven du vil skrive.
Vi kan velge å skru av og på "Trege taster" ved hjelp av en hurtigtast.
Det er å trykke fem ganger på Shift-tasten på tastaturet.
Valget "Lyd" gjør at det kommer en liten pipelyd på iPaden når funksjonen er aktivert.
"Langsomme taster" gir oss mulighet til å velge hvor lang tid det tar fra tasten er trykket ned, til den blir aktivert.
Det er for den som har ufrivillige bevegelser, eller skjelvinger som gjør at man trykker ned taster uten å ønske det.
Det kan føre til mange feiltrykk hvis man f.eks. er i en tekstbehandler.
Da kan man sette på denne funksjonen, slik at man må holde nede tasten en liten stund før det kommer en bokstav.
For en som ikke har disse problemene vil det gå langsommere å skrive når denne funksjonen er aktivert.
Men for den som har mange ufrivillige bevegelser kan dette sette opp skrivehastigheten betraktelig.
Dette kan man prøve ut hvis man har dette problemet.
Tallet vi ser her betyr ett sekund.
Man kan justere hvor lang tid det skal ta før tastetrykket blir registrert.
Man kan gå fra et tidelssekund og oppover.
Jeg slår av "Langsomme taster".
Det var innstillinger for maskinvaretastatur.